*Μεταπτυχιακό πρόγραμμα Τομέα διεθνών σπουδών 2016-2017*

*Διεθνής εμπορική διαιτησία*

*Διδακτική ομάδα: Καθηγητής Χ. Παμπούκης, Λέκτωρ Α. Γουργουρίνης (επενδυτική διαιτησία) Δρ. Α. Μεταλληνός, Δρ. Γ. Πανόπουλος, Δρ. Χ. Ζουμπούλης, Δρ. Αλ. Σιβιτανίδης*

**1- Διάγραμμα του μαθήματος (θεματικές)**

Εισαγωγή: Εννοιολογικοί προσδιορισμοί και πλεονεκτήματα μειονεκτήματα

Διεθνής συναλλαγή και επίλυση διαφορών-Εναλλακτικοί τρόποι επίλυσης διαφορών

Το ελληνικό δυιστικό σύστημα:

*Η συνταγματική θέση της διαιτησίας*

*Η διάκριση εσωτερικής και διεθνούς διαιτησίας και η διάκριση ημεδαπής και αλλοδαπής διαιτητικής αποφάσεως*

***Ι- Τα στάδια της διεθνούς διαιτητικής δίκης***

Α- Το προδιαιτητικό στάδιο: το θεμέλιο η διαιτητική συμφωνία και η κατάρτισή της

* θέματα εγκυρότητας (κατά τύπο, ικανότητες)
* θέματα νομιμότητας (αντικείμενο και διαιτητευσιμότητα)
* η παθολογική διαιτητική συμφωνία
* πρακτικά παραδείγματα (μελέτη)

Β- Το διαιτητικό στάδιο: η διαιτητική δίκη

* συγκρότηση διαιτητικού δικαστηρίου
* διαιτητική διαδικασία (η εξουσία του δικαστηρίου, τα στάδια της διαδικασίας [η συμφωνία δίκης, υποβολή εγγράφων προτάσεων, θέματα απόδειξης, ακροαματική διαδικασία,)
* ολοκλήρωση διαιτητικής διαδικασίας (η διάσκεψη, η υπογραφή και η δημοσίευση)
* παθολογία διαιτητικής διαδικασίας με βάση τη νομολογία

Γ- Το μεταδιαιτητικό στάδιο: η δικαιικότητα της διαιτητικής απόφασης

* η ακύρωση
* η αναγνώριση και εκτέλεση

***ΙΙ- Η διεθνής διαιτησία και ιδιαίτερα τα προβλήματα ιδ.δ.δ.***

*A/ H έννοια και το διεθνές πλαίσιο της διεθνούς διαιτησίας*

1/ Οι διεθνείς συμβάσεις : Γενεύη, Νέα Υόρκη, Uncitral κλπ και τα διεθνή επιμελητήρια

2/ Η έννοια της διεθνούς διαιτησίας κατά το ελληνικό ιδ.δ.δ. και τα διαδοχικά της στάδια

3/ Οι μορφές διαιτησίας

*Β/ Προβλήματα ιδ.δ.δ. κατά τα διαδοχικά στάδια*

1/ Προβλήματα ιδ.δ.δ. κατά το προδιαιτητικό στάδιο

1. το εφαρμοστέο δίκαιο στη διαιτητική συμφωνία

α. κατά το 25 ΑΚ

β. κατά τη Σύμβαση της Νέας Υόρκης

γ. έκταση εφαρμογής :

-αντικείμενο δεκτικό διαιτησίας

-αυτονομία της διαιτητικής συμφωνίας και πολιτειακός έλεγχος ελληνικών δικαστηρίων

- το πρόβλημα των παθολογικών διαιτητικών συμφωνιών

1. το εφαρμοστέο δίκαιο στην ικανότητα φυσικά και νομικά πρόσωπα (δημόσιο, νπδδ)
2. το εφαρμοστέο δίκαιο στον τύπο της διαιτητικής συμφωνίας

2/ Προβλήματα ιδ.δ.δ. κατά το διαιτητικό στάδιο

1. εφαρμοστέο δίκαιο στη διαιτητική διαδικασία (το πρόβλημα της δικονομικής lex mercatoria)

α. εύρος εφαρμογής

 β. προβλήματα από την εφαρμογή ανεθνικών διαδικαστικών κανόνων (CCI, LCIA, AAA, LCMA)

1. εφαρμοστέο δίκαιο στην ουσία της διαφοράς

3/ Προβλήματα ιδ.δ.δ. κατά το μεταδιαιτητικό στάδιο

1. η οπτική του ελέγχου αλλοιώνει τα ζητήματα εξ επόψεως εφαρμοστέου δικαίου; Οι ουσιαστικοί κανόνες ιδ.δ.δ. της Σύμβασης Νέας Υόρκης

α/ εφαρμοστέο δίκαιο στη διαιτητική συμφωνία κατά τη Σύμβαση της Νέας Υόρκης

 κλπ

***IΙΙ/Η επενδυτική διαιτησία***

* ζητήματα δικαιοδοσίας
* ζητήματα εφαρμοστέου δικαίου
* ζητήματα διαδικασίας
* γενικές αρχές (απαγόρευση εθνικοποιήσεων άνευ αποζημίωσης, η αρχή του πλέον ευνοούμενου κατά τη μεταχείριση επενδυτή, απαγόρευσης αυθαίρετων μέτρων και εμποδίων της επένδυσης, η αρχή της δίκαιης μεταχείρισης κατά τα διεθνή πρότυπα, ελευθερία μεταφοράς κερδών)

***ΙV/ Οι λοιπές εναλλακτικές τεχνικές επίλυσης διαφορών***

1. conciliation (συμφιλίωση)
2. mediation (διαμεσολάβηση)
3. mini- trial ( μίνι- δίκη)
4. negotiation (διαπραγμάτευση)
5. Fact finding (διαπίστωση πραγματικών περιστατικών)
6. settlement (συμβιβασμός)

*Η θεματικές είναι ενδεικτικές.*

Θα καταβληθεί προσπάθεια οργάνωσης εικονικής δίκης στο τέλος του μαθήματος συλλογικά.

Οι εργασίες θα επιλέγονται από τους φοιτητές μας ανά θεματική.

**Αξιολόγηση**

Η αξιολόγηση γίνεται επί τη βάσει της συμμετοχής των φοιτητών, των εργασιών τους και της τελικής δοκιμασίας (η οποία ανά έτος ορίζεται μεταξύ τελικής εξέτασης γραπτής, moot court [ιδίως στη διεθνή διαιτησία])

Οι εργασίες θα πρέπει να επιλεγούν ήδη από τώρα από τους φοιτητές του ΜΠΣ (δια του εκπροσώπου τους που θα ορισθεί στο πρώτο μάθημα) και θα έχουν σχέση με τις θεματικές που περιλαμβάνονται πιο πάνω.

Σε όλες αυτές τις θεματικές (της διεθνούς διαιτησίας) θα υπάρξει ερευνητική εργασία ως προς την ελληνική νομολογία από το 2002-2016 στα θέματα διαιτησίας (μόνο) και ακολουθώντας το τρίπτυχο προδαιτητικό διαιτητικό και μεταδιαιτητικό στάδιο υποχρεωτικά υπό τη παρακολούθηση μέλους της διδακτικής ομάδας.

Πέραν των θεματικών θα υπάρξουν άξονες θεωρητικής εμβάθυνσης και προβληματισμού.

(1) **Είστε υπέρ ή κατά του ελληνικού δυιστικού συστήματος;**

**-** ποιες είναι οι διαφορές εσωτερικής και διεθνούς διαιτησίας

- αξιολόγηση : λόγος διατήρησης της διακρίσεως

(2) ***Η νομική φύση της διαιτητικής απόφασης***

Είναι απόφαση;

Είναι δικαιοδοτική απόφαση;

Τι αξία έχει και από που εκπηγάζει η δικαιικότητα της;

Πρέπει να υπάγεται στη μέθοδο αναγνώρισης;

(3) ***Ποια η τύχη της ακυρωθείσας διαιτητικής απόφασης***

(4) ***Η σημασία της έδρας διεθνούς διαιτησίας***

**Βιβλιογραφικές πηγές**

Τα μαθήματα και οι θεματικές υποστηρίζονται κυρίως από τη Βιβλιοθήκη της Νομικής (Παλαιό Χημείο).

Επίσης θα αναρτάται βιβλιογραφία στο e-class και εξαιρετικά η βιβλιοθήκη του Ινστιτούτου Διεθνούς και Αλλοδαπού Δικαίου (Σόλωνος 73) μπορεί, κατόπιν αιτήματος ειδικού, να είναι αρωγός.

**Μέθοδος**

Η μέθοδος των μαθημάτων είναι διαδραστική. Οι διάφορες θεματικές παρουσιάζονται προφορικά επί 20 λεπτο ακολουθεί συζήτηση κριτική και εμβάθυνση.

Οι εργασίες παρουσιάζονται συγκροτημένα στηριζόμενες πάνω σε αναλυτικό διάγραμμα ενώ έμφαση δίνεται στην έρευνα της νομολογίας και την τακτοποίηση της νομοθεσίας.

**Tutoring**

Οι φοιτητές μας θα επιλέξουν μέλος της διδακτικής ομάδας ως tutor.

Θα είναι σε επαφή μαζί του για διευκρινήσεις ως προς τα μαθήματα και τις εργασίες.

**Σεμινάρια**

Η τρίτη ώρα των μαθημάτων της Παρασκευής είναι δυνατό να διατίθεται σε επιστημονικές ανακοινώσεις από διδάκτορες με θέμα τη διδακτορική τους διατριβή ή από μέλη της διδακτικής ομάδας ή από Ομότιμους καθηγητές ή και αλλοδαπούς.

Η παρουσία είναι υποχρεωτική στις εκδηλώσεις αυτές καθώς και στις επιστημονικές εκδηλώσεις του Τομέα.

**Συνεισφορά στη λειτουργία του Τομέα**

Οι μεταπτυχιακοί φοιτητές οφείλουν ακόμη να βοηθούν όπως γίνεται κάθε χρόνο στις επιτηρήσεις των προπτυχιακών εξετάσεων υπό τη καθοδήγηση των μελών της διδακτικής ομάδας και των μελών ΔΕΠ.

**Διπλωματικές εργασίες**

Μετά το πέρας του πρώτου και δεύτερου εξαμήνου επιτυχώς επιλέγεται θέμα εκπόνησης διπλωματικής εργασίας. Από αυτές υπάρχει η δυνατότητα διακρίσεως γιατί εξαιρετικά είναι δυνατή η δημοσίευση της καλύτερης ή των καλυτέρων ανά έτος (δυνητικά).

**Ημερομηνία ενάρξεως και λήξεως των μαθημάτων (και διακοπές)**

Προς συμπλήρωση προφορικά

Έναρξη: Παρασκευή 11 Νοεμβρίου 2016

Λήξη εξαμήνου : Παρασκευή 3 Φεβρουαρίου 2017

Διακοπές Χριστουγέννων: τελευταίο μάθημα Παρασκευή 16 Δεκεμβρίου- πρώτο μάθημα Παρασκευή 13 Ιανουαρίου 2017